《牧大同原杨林坑即事》
明代·吴与弼

既辍黄岚游，却入同原嬉。三阳时向交，暖律回春晖。

人情惜旧好，物熊含新辉。悠哉四圣心，静向林间窥。

单骑日日来，飘飘澹忘归。偶携二三子，丽泽同箴规。

作者简介：（1391—1469）江西崇仁人，初名梦祥，字子傅，吴溥子。十九岁即决心专治程朱理学，不应科举。天顺元年以石亨荐，授左谕德，固辞不拜。所著《日录》，悉言生平所得。胡居仁、陈献章、娄谅等均其弟子。学者称康斋先生，有《康斋文集》。